CELEX: C2005/106/02
Language: sk
Date: 2005-04-30 00:00:00
Title: Rozsudok Súdneho dvora (veľká komora) z 1. marca 2005 vo veci C-281/02 (návrh na začatie prejudiciálneho konania podaný Court of Appeal (England and Wales) Civil Division): Andrew Owusu proti N. B. Jackson, konajúci pod obchodným menom „Villa Holidays Bal-Inn Villas a i.“ (Bruselský dohovor — Územný rozsah pôsobnosti Bruselského dohovoru — Článok 2 — Právomoc — Úraz utrpený v treťom štáte — Telesná ujma — Žaloba podaná v zmluvnom štáte proti osobe s bydliskom v tomto štáte a inými žalovanými s bydliskom v treťom štáte — Výnimka forum non conveniens — Nesúlad s Bruselským dohovorom)

30.4.2005   
            
            
               SK
            
            
               Úradný vestník Európskej únie
            
            
               C 106/2
            
         
      ROZSUDOK SÚDNEHO DVORA
   
   (veľká komora)
   z 1. marca 2005
   vo veci C-281/02 (návrh na začatie prejudiciálneho konania podaný Court of Appeal (England and Wales) Civil Division): Andrew Owusu proti N. B. Jackson, konajúci pod obchodným menom „Villa Holidays Bal-Inn Villas a i.“ (1)
   
   (Bruselský dohovor - Územný rozsah pôsobnosti Bruselského dohovoru - Článok 2 - Právomoc - Úraz utrpený v treťom štáte - Telesná ujma - Žaloba podaná v zmluvnom štáte proti osobe s bydliskom v tomto štáte a inými žalovanými s bydliskom v treťom štáte - Výnimka forum non conveniens - Nesúlad s Bruselským dohovorom)
   (2005/C 106/02)
   Jazyk konania: angličtina
   Vo veci C-281/02, predmetom ktorej je návrh na začatie prejudiciálneho konania podľa protokolu z 3. júna 1971 o výklade Dohovoru z 27. septembra 1968 o súdnej právomoci a výkone rozhodnutí v občianskej a obchodnej oblasti Súdnym dvorom, podaný rozhodnutím Court of Appeal (England and Wales) Civil Division (Spojené kráľovstvo) z 5. júla 2002 a doručený Súdnemu dvoru 31. júla 2005, ktorý súvisí s konaním: Andrew Owusu a N. B. Jackson, konajúci pod obchodným menom „Villa Holidays Bal-Inn Villas“, Mammee Bay Resorts Ltd, Mammee Bay Club Ltd, The Enchanted Garden Resorts & Spa Ltd, Consulting Services Ltd, Town & Country Resorts Ltd, Súdny dvor (veľká komora), v zložení: predseda prvej komory P. Jann, vykonávajúci funkciu predsedu veľkej komory, predsedovia komôr C. W. A. Timmermans a A. Rosas, sudcovia C. Gulman, J.-P. Puissochet, R. Schintgen (spravodajca), N. Colneric, S. von Bahr a J. N. Cunha Rodrigues, generálny advokát: P. Léger, tajomník: L. Hewlett, hlavná referentka, vyhlásil dňa 1. marca 2005 rozsudok, ktorého výrok znie:
   
                
            
            
               Je v rozpore s Dohovorom o súdnej právomoci a výkone rozsudkov v občianskych a obchodných veciach z 27. septembra 1968 v znení zmien vykonaných dohovorom o pristúpení Dánskeho kráľovstva, Írska a Spojeného kráľovstva Veľkej Británie a Severného Írska z 9. októbra 1978, dohovorom o pristúpení Helénskej republiky z 25. októbra 1982 a dohovorom o pristúpení Španielskeho kráľovstva a Portugalskej republiky z 26. mája 1989, ak súd zmluvného štátu odmietne vykonať svoju právomoc, ktorá mu vyplýva z článku 2 tohto dohovoru, z dôvodu, že súd nezmluvného štátu je súdom vhodnejším na konanie v predmetnom spore, aj keď sa nekladie otázka súdnej právomoci iného zmluvného štátu, alebo keď tento spor nemá žiadny vzťah s iným zmluvným štátom.
            
         
      (1)  Ú. v. ES C 233, 28.9.2002